

Årsplan for Ullandhaugbarnehagene

2025-2026

Vi bygger fellesskap!

Sammen skaper vi et godt sted å være, leke og lære!

Lek, nysgjerrighet og glede!

Ma

Ma

Innholdsfortegnelse

[Innholdsfortegnelse 1](#_Toc205805256)

[Stavangerbarnehagen 2](#_Toc205805257)

[Fra plan til praksis, hvordan arbeider vi for å omsette rammeplanen til praksis i stavangerbarnehagen? 3](#_Toc205805258)

[I denne årsplanen er kapitlene bygd opp slik: 3](#_Toc205805259)

[Presentasjon av Ullandhaug -barnehagene: 4](#_Toc205805260)

[Barnehagens verdigrunnlag: 4](#_Toc205805261)

[Barnesyn: 5](#_Toc205805262)

[Handlingsplan for trygt og godt barnehagemiljø: 5](#_Toc205805263)

[Strategi for samarbeid med barn 5](#_Toc205805264)

[Hvordan arbeider barnehagen for å ivareta barns behov for omsorg? 6](#_Toc205805265)

[Hvordan arbeider barnehagen for å ivareta barns behov for lek? 7](#_Toc205805266)

[Hvordan arbeider barnehagen for å fremme danning? 7](#_Toc205805267)

[Hvordan arbeider barnehagen for å fremme læring? 8](#_Toc205805268)

[Hvordan arbeider barnehagen med overganger? 8](#_Toc205805269)

[Overganger når barnet begynner i barnehagen: 8](#_Toc205805270)

[Overganger innad i barnehagen: 9](#_Toc205805271)

[Overganger mellom barnehage og skole: 9](#_Toc205805272)

[Hvordan arbeider barnehagen med planlegging, vurdering og dokumentasjon? 10](#_Toc205805273)

[Hvordan tilrettelegger barnehagen for barn som trenger ekstra støtte? 10](#_Toc205805274)

[Hvordan arbeider barnehagen med progresjon? 12](#_Toc205805275)

[Hvordan arbeider barnehagen for å fremme vennskap og felleskap? 12](#_Toc205805276)

[Hvordan arbeider barnehagen for å fremme kommunikasjon og språk? 13](#_Toc205805277)

[Hvordan arbeider barnehagen med den digitale praksisen 13](#_Toc205805278)

[Hvordan arbeider barnehagen med fagområdene 13](#_Toc205805279)

[Kommunikasjon, språk og tekst 13](#_Toc205805280)

[Kropp, bevegelse, mat og helse 13](#_Toc205805281)

[Kunst, kultur og kreativitet 14](#_Toc205805282)

[Natur, miljø og teknologi 14](#_Toc205805283)

[Antall, rom og form 14](#_Toc205805284)

[Etikk, religion og filosofi 14](#_Toc205805285)

[Nærmiljø og samfunn 14](#_Toc205805286)

[Trafikksikkerhet i barnehagen 14](#_Toc205805287)

[Planleggingsdager 2025/2026 15](#_Toc205805288)

# Stavangerbarnehagen

I stavangerbarnehagen bygger vi felleskap for og sammen med barn og foreldre. Begrepet felleskap inneholder flere tilleggsfortellinger som mangfold, inkludering og samarbeid. Stavangerbarnehagen har derfor *Vi bygger felleskap* som visjon.

Når vi bygger felleskap skal barndommens egenverdi anerkjennes, og barnehagen skal ha en helhetlig tilnærming til barns utvikling i tråd med rammeplan for barnehagens innhold og oppgaver. Å møte barnets behov for omsorg, trygghet, tilhørighet og anerkjennelse og sikre at barna får ta del og medvirke, er viktige verdier som skal prege Stavangerbarnehagens praksis.  Utfra barnehagens formål og lokale føringer har [*stavangerbarnehagen mot 2030 -strategi for kvalitet i barnehagen*](https://www.stavanger.kommune.no/barnehage-og-skole/barnehage/strategi-for-kvalitet-i-barnehagen/#22811) fire prinsipper som skal ligge til grunn for barnehagenes praksis:

* Trygge og gode relasjoner.
* Mangfold og gjensidig respekt.
* Barns rett til medvirkning
* Profesjonelle lærende felleskap.

I tillegg til de overordnede prinsippene har strategien tre satsningsområder. Satsningsområdene retter oppmerksomheten mot barnehagens formål og utviklingsområder og er felles og samlende for stavangerbarnehagen:

* Lek, nysgjerrighet og glede.
* Inkluderende felleskap.
* Bærekraftig utvikling i barnehagen.

Barnehagens ledelse har ansvar for å sammen med personalet gjøre strategiens prinsipper og satsningsområder førende i utvikling av årsplanen og daglige praksis. Barn og barnegruppes beste står i sentrum når vi planlegger utvikling av vår virksomhet.


Et bilde som inneholder tekst, innendørs

Automatisk generert beskrivelse

## Fra plan til praksis, hvordan arbeider vi for å omsette rammeplanen til praksis i stavangerbarnehagen?

Årsplanen skal vise hvordan barnehagen vil arbeide for å omsette rammeplanens føringer og barnehageeiers lokale tilpasninger til pedagogisk praksis. I våre barnehager arbeider vi for å utvikle den pedagogiske praksis gjennom barnehagebasert kompetanseutvikling. Med dette mener vi at ledelse og alle ansatte deltar i en prosess i egen barnehage for å utvikle sine holdninger, ferdigheter og sin kompetanse for arbeidet i barnehagen. I denne sammenhengen har vi etablert lærende nettverk. Lærende nettverk er et tiltak i regional kompetanseordning, og en arbeidsform for å jobbe barnehagebasert med kompetanseutvikling. I de kommunale barnehagene i Stavanger har hver virksomhet etablert lærende nettverk, som igjen har representanter inn i et felles kjernenettverk i partnerskap med universitetet. Kompetanseutviklingen skal bygge på forskningsbasert kunnskap. Formålet er å realisere rammeplanens intensjoner og krav slik at alle barn får et likeverdig barnehagetilbud av høy kvalitet.

Stavangerbarnehagen jobber for et inkluderende felleskap for alle barn gjennom å arbeide systematisk med laget rundt barnet. Stavangerbarnehagen er forpliktet til å arbeide i tråd med føringer gitt i [kompetanseløftet](https://www.udir.no/kvalitet-og-kompetanse/lokal-kompetanseutvikling/kompetanseloftet-for-spesialpedagogikk-og-inkluderende-praksis/). Hos oss skal alle barn ha likeverdig mulighet til læring og utvikling uavhengig av deres forutsetninger. Arbeid med å nå målene i kompetanseløftet inngår i regional kompetanseordning.



## 

## I denne årsplanen er kapitlene bygd opp slik:

* Først en vurdering av praksis inneværende barnehageår opp mot intensjoner og målsettinger.
* Så en beskrivelse av hvordan barnehagen i lys av rammeplanens intensjoner, strategi for kvalitet – stavangerbarnehagen mot 2030 og egne vurderinger på hvordan vi vil arbeide for å omsette føringer til praksis det kommende barnehageår.

# Presentasjon av Ullandhaug -barnehagene:

Ullandhaug-barnehagene består av byggene Gosen, Haugtussa, Madlavoll, Krabat og Havhesten. Alle våre bygg er organisert som avdelingsbarnehager.

I Ullandhaug - barnehagene tilbyr vi voksne med det varme blikket og er opptatt av å gi barna gode opplevelser og mestringsmuligheter som de kan ta med seg videre i livet. Hos oss er de små øyeblikkene store og verdifulle.

I Ullandhaug -barnehagene er vi opptatt av god kvalitet, vi jobber kontinuerlig med kompetanseheving og med å være i faglig utvikling.

Vår visjon er «sammen skaper vi et godt sted å være, leke og lære!»

Slik er organisasjonskartet i Ullandhaug-barnehagene:

## Barnehagens verdigrunnlag:

Barnehagens verdigrunnlag er gitt i barnehageloven § 1. Barndommen har egenverdi, og barnehagen skal ha en helhetlig tilnærming til barnas utvikling. Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling. Lek, omsorg, læring og danning skal ses i sammenheng. Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid. I denne årsplanen gjør vi rede for hvordan vi arbeider for å ivareta disse føringene. Stavanger barnehagens prinsipper og satsningsområder er vår lokale tilpasning av rammeplanen og skal bidra til å omsette verdigrunnlaget til praksis.

Vi skal møte våre barn og foresatte med verdiene:

* Kjærlighet – Vi skal vise varme, bry oss om og vise dette i ord, handlinger og kroppsspråk. Barn vil bli møtt av personal som har kjærlighet i handlingene sine og møter dem med raushet og toleranse. Vi har et genuint ønske om å legge til rette for at barn får en god barnehagehverdag som består av vennskap, mestring og gode opplevelser.
* Åpenhet: Barn skal bli møtt av personal som er åpne og nysgjerrig i møte med foreldre og barn.
* Ydmykhet: Vi er ydmyke for den viktige jobben vi har foran oss, vi er opptatt av barns hverdag og hvordan vi kan være med å bidra til å forstå barn og deres utvikling.
* Medvirkning: For oss er det viktig at barna har en stemme i hverdagen, at de blir hørt og sett på sin egen unike måte.

Vår visjon er «sammen skaper vi et godt sted å være, leke og lære!» Dette betyr at lek og læring henger sammen, og at vi bruker lek i vår tilnærming til læring.

## Barnesyn:

Barnesyn defineres som hvordan den voksne *oppfatter, møter og forholder* seg til barna som personer. Strategi for samarbeid med barn legger til grunn for et felles barnesyn:

* Barn har mye kunnskap om livet sitt og er like mye verdt som voksne.
* Barn gjør så godt de kan ut fra hvordan de har det inni seg.
* Barn må bli forstått bak atferd, smerteuttrykk og diagnoser.
* Barn må bli trodd på og tatt på alvor og de trenger kjærlighet.

## Handlingsplan for trygt og godt barnehagemiljø:

Kapittel 8 i barnehageloven slår fast at alle barn i barnehagen har rett til et trygt og godt barnehagemiljø. Dersom vi oppdager at barn ikke har et trygt og godt barnehagemiljø, er barnehagen pliktet til å undersøke saken og følge en tiltaksplan for hvordan vi kan oppnå dette for alle barn. Dersom det oppdages at voksne krenker barn i barnehagen, utløser dette en skjerpet aktivitetsplikt fra barnehagens side for å sikre at barn hos oss har det trygt og godt i barnehagen.

Ullandhaug-barnehagene har laget en handlingsplan i tråd med overordnede føringer i kapittel 8 i barnehageloven.

## Strategi for samarbeid med barn

Strategi for samarbeid med barn er et overordnet, strategisk styringsdokument som skal bidra til økt samarbeid med hvert enkelt barn i hverdagen. Strategien skal ivareta Barnekonvensjonens grunnleggende rettigheter for framgangsmåte i møte med hvert enkelt barn. Vi skal styrke barns deltakelse ved å bruke barnas egne ressurser, kunnskap og høre deres stemme. Vi skal ta barn med i beslutninger som berører dem.

[Samarbeid med barn i Stavanger | Stavanger kommune](https://www.stavanger.kommune.no/barnehage-og-skole/samarbeid-med-barn-i-stavanger/)

## Hvordan arbeider barnehagen for å ivareta barns behov for omsorg?

Relasjonen barn – voksen: Kjærlighet og omsorg er en forutsetning for barns trygghet og trivsel. Relasjonen mellom barn og voksen er den viktigste faktoren for at barn skal ha det bra i barnehagen. Vi benytter trygghetssirkelen i vårt møte med barn. Dette er en metode som skal sikre samspill mellom voksne og barn i barnehagen. Vi skal forstå barnet på best mulig måte og støtte barnet på barnets utviklingstrinn.

Et bilde som inneholder tekst, skjermbilde, diagram, tegnefilm

Automatisk generert beskrivelse

Vi fortsetter arbeidet med trygghetssirkelen og sikrer at alle våre nye medarbeidere får kunnskap om den. Når vi er tett på barn med trygghetssirkelen som utgangspunkt, vil det gi oss kunnskap om barn og deres utvikling.

Fast dagsrytme, faste rutiner, dagsplan, oversikt i små grupper og struktur på dagen er viktig for at barn skal oppleve trygghet og trivsel. Barn skal bli møtt av en trygg voksen som klarer å møte barns behov på en god måte. De voksne skal støtte og oppmuntre barn til å vise kjærlighet og omsorg for andre og å selv kunne ta imot kjærlighet og omsorg.

Barns trivsel: For at barn skal trives og oppleve glede med å være i barnehagen, er det nødvendig at voksne møter barn med varme i relasjonene. Voksne som ler og gleder seg over å være sammen med barn er avgjørende. Vi ser at barn som knytter seg til andre barn og voksne i barnehagen, trives i barnehagen. Voksne som møter barn med kjærlighet, tilstedeværelse og vennlighet skaper trygghet for barn og er nøkkel til god omsorg for barn.

Foreldresamarbeid: Foreldre og barnehage har et felles ansvar for barns trivsel i barnehagen og det er avgjørende at barnehagen utveksler erfaringer med foreldre om barns trivsel og utvikling. Det er trygt for barn å observere at foreldre og barnehagen har en god relasjon og at de samarbeider godt. Barnehagen kaller inn til foreldresamtaler og legger til rette for at gjensidig utveksling av informasjon skal skje.

Barn som strever: Personalet skal ha kunnskap og kompetanse på å støtte barn i å regulere følelser. Personalet skal ha kunnskap om hvordan en arbeider forebyggende med å følge med på barns utvikling, avdekke og sette inn tiltak der det er behov, i tråd med barnehageloven. Personalet skal ha kunnskap om overgrep mot barn og ferdigheter til å handle dersom det er nødvendig.

## Hvordan arbeider barnehagen for å ivareta barns behov for lek?

Vi har med temaet lek foregående barnehageår, og har fått ny kunnskap, delt erfaringer, hatt refleksjoner rundt egen praksis for å finne veien videre for oss for å sikre at alle barn opplever et fellesskap i leken. Vi gir rom for lek med aktiv støtte fra voksne, leken skal være lystbetont og positiv for alle barn. Lek er kilde til humor, glede, samarbeid, språktrening og samspill. Den voksne er aktiv deltakende, hjelper til med å regulere leken, inspirerer, tilfører leken nye elementer og legger til rette for et fysisk lekemiljø.

Vi ønsker å sikre at alle barn er inkludert i leken, at alle har venner og noen å leke med for å arbeide mot utenforskap. Vi har stort fokus på kapittel 8 i barnehageloven som sikrer barn et trygt og godt barnehagemiljø. Leken er en viktig arena hvor barn skal oppleve seg inkludert og av betydning.

Vårt satsingsområde også for dette barnehageåret er lek, nysgjerrighet og glede. Vi bruker ny kunnskap til å gi leken tid og rom, både inne og ute og legger til rette for at omgivelsene inspirerer til lek og glede. Vi mener at lek gir grunnlag for utvikling og læring og at lek gir det beste utgangspunkt for læring. Ulike materiell skal brukes og kompetanse om voksenrollen i leken skal utvides.

Språk skal ha en naturlig plass i leken, og å stimulere til et aktivt språkmiljø i barnehagen vil være sentralt i voksenrollen. Voksne skal være bevisst sin rolle i leken, analysere og drøfte den slik at den voksne bidrar inn i leken med å videreutvikle den.

Den voksne skal være bevisst sitt forhold og sin rolle til leken og reflektere over egen praksis sammen med kolleger i virksomheten.

Det betyr:

* at vi forstår at leken er mangfoldig
* Vi gir mulighet til nytenkning og mestringsopplevelser
* Vi tilrettelegger for gode lekemiljøer og skaper gode arenaer for inkluderende fellesskap
* Vi vet hva som fremmer og hemmer leken
* Vi er nysgjerrige og åpne for barns lek
* Vi støtter barn som trenger hjelp i leken
* Vi setter av tid til lek
* Vi bruker omgivelsene inne og ute til å inspirere til lek
* Vi har voksne som har et lekende nærvær og deltar klokt i leken med barn,

## Hvordan arbeider barnehagen for å fremme danning?

Danning er en prosess som handler om å utvikle evne til å reflektere over egne handlinger og væremåte, evne til å handle omsorgsfullt og gjøre gode valg. Det å gi barn meningsfulle opplevelser gjennom deltakelse i fellesskapet bidrar til at man reflekterer, undrer seg og anerkjenner hverandres væremåte og tenkemåte. Barns tanker og refleksjoner anerkjennes og barn utfordres til samtaler i undring, lek og glede. Verdiene våre; kjærlighet, åpenhet, ydmykhet og medvirkning brukes også som grunnlag for all læring, utvikling og danning.

Vi fortsetter med vårt ideologiske ståsted med verdiene våre som bidrar til fellesskap som motvirker utenforskap, mobbing og som ivaretar barns rett til å være unike. Målet med inkludering er ikke likhet, men respekt og toleranse for ulikheter. Vi arbeider systematisk for at alle i barnehagen skal oppleve tilhørighet.

Våre flerspråklige ansatte er en ressurs for mangfoldet som representeres i barnegruppen og det mangfoldet som finnes i foreldregruppen er en ressurs for oss i arbeidet vårt.

Vi arbeider systematisk og gjør grep dersom noe bekymrer oss for å sikre at barn blir inkludert.

## Hvordan arbeider barnehagen for å fremme læring?

Barn lærer gjennom lek og samspill med andre barn og voksne. Vi støtter barns nysgjerrighet og læringslyst i leken. Barn skal bli kjent med nye situasjoner, temaer, materialer og redskaper som bidrar til meningsfull samhandling og læring. Barn skal få bruke alle sanser i en meningsfull læringssituasjon. Vi legger vekt på at barn får utfordringer knyttet til alder, utviklingsnivå, interesse og oppleve mestring. Læringen skal foregå i et inkluderende fellesskap hvor det legges til rette for at barn kan bidra til egen og andres læring. Voksne skal bidra til progresjon i læring, utvikling og lærelyst.

Den voksne har et bevisst forhold til egne holdninger, kommunikasjon og rolle i leken og i samspill med barn. Voksne som er bevisst eget forhold til bærekraftig utvikling, er gode forbilder for barn i arbeidet med glede og undring og omsorg for naturen og miljøet.

## Hvordan arbeider barnehagen med overganger?

### Overganger når barnet begynner i barnehagen:

Barnehagen skal i samarbeid med foreldrene legge til rette for at barnet får en trygg og god start i barnehagen og vi inviterer alle nye barn til besøk før oppstart og sender et velkomstbrev. Vi sørger for tett oppfølging den første tiden slik at barnet kan oppleve tilhørighet og trygghet til å leke, utforske og lære.  I løpet av den første tiden i barnehagene skal det gjennomføres oppstartsamtale med foreldrene.

Foresatte fungerer som en trygg base og en sikker havn for barna sine under tilvenningsperioden. Tilknytningskontakten skal gradvis oppnå denne rollen overfor barnet. I dette arbeidet bruker vi som tidligere nevnt trygghetssirkelen som vårt teoretiske ståsted.

Slik organiserer vi oppstart i barnehagen i Ullandhaug - barnehagene:

|  |  |
| --- | --- |
| April | Overgang fra liten til stor avdeling: Pedagogisk leder på liten avdeling informerer foreldrene om hvilken stor avdeling barnet skal starte på til høsten. |
| Mai | * Velkommenskriv sendes ut til de nye foreldrene. Velkommen til Ullandhaug -barnehagene sendes ut på e-post fra avdelingsleder. * Dato for besøksdag og foreldremøte for nye foreldre i juni fastsettes. * Intern tilvenning fra liten til stor avdeling begynner i barnehagen. |
| Juni | * I mai/juni sendes det ut informasjon om oppstart og tilvenning til nye foreldre. * Besøksdagene gjennomføres * Foreldremøte med nye foreldre – avdelingsleder er ansvarlig. Pedagogene på avdelingene deltar. |
| Under | * Foreldre og barn er med på en aktiv tilvenning – 3 dager * Tillatelses-skjema, helse-skjema og kontaktinfo deles ut til foreldrene ila tilvenningsdagene * Bli kjent med foreldre. |
| Etter | * Oppstartsamtale skal gjennomføres i de første ukene ved oppstarten. |

### Overganger innad i barnehagen:

Overganger skal gjøres fleksible til det beste for barnet og vi vektlegger at barnet gradvis blir kjent med personalet. Barnehagen gjennomfører besøksdager sammen med en trygg voksen til stor avdeling. Trygghetsirkelen brukes også her som et grunnlag for arbeidet. Alle barn har tilknytningsperson på stor avdeling og får et velkomstbrev. Ved bytte av avdeling, tilbys foreldre en oppstartsamtale.

### Overganger mellom barnehage og skole:

Barnehagen skal legge til rette for at de eldste barna har med seg erfaringer, kunnskaper og ferdigheter som kan gi dem et godt grunnlag og motivasjon for å begynne på skolen. Vi besøker skole og SFO før skolestart.

Vi har førskolegrupper med lekbasert læring, sosial kompetanse, selvstendighet og fellesskap i sentrum.

Skjema for overføring til skolen fylles ut i samarbeid med barn og foreldre.

Stavanger kommune har utarbeidet en plan for hvordan en god overgang til skolen skal sikres.  Alle barnehager i Stavanger kommune bruker overgangssekken. Dette er en sekk med ulikt pedagogisk materiell som både skoler og barnehager bruker i tiden før og like etter skolestart. Skoler og barnehager bruker samme sanger rim og regler o.l slik at innhold i det pedagogiske arbeidet er gjenkjennbart og trygt for skolestartere.

Det er laget et årshjul som sikrer at overgang til skole blir så trygg som mulig for alle skolestartere.

|  |  |  |
| --- | --- | --- |
| Når | hva | hvem |
| Aug./ sept. | skolen kaller inn samarbeidsbarnehagene til møte for å bli enige om datoer til treff. | Avdelingsleder, lærer for fadderklasser og pedagoger fra barnehagen |
| Feb./mars | treff på skolen - faddertreff- lesestund og måltid | lærere for fadderklasser og pedagoger i barnehagen |
| Mai | treff i skolegården - lek i skolegården med fadderklasser | lærere for fadderklassen og pedagoger i barnehagen. Om kontaktlærerne til 1. klasse er klar kan de stikke innom. |

## Hvordan arbeider barnehagen med planlegging, vurdering og dokumentasjon?

Hver avdeling planlegger, dokumenterer og vurderer det pedagogiske arbeidet. Barns utvikling kartlegges via TRAS og Alle Med. I små grupper observeres barns ferdigheter i samspill med andre barn, deres språkutvikling og motoriske utvikling.

Månedsplaner, månedsbrev eller ukeplaner sendes ut i Vigilo av personalet på avdelingene.

Ullandhaug - barnehagene bruker handlingsplanen for et trygt og godt barnehagemiljø til å evaluere egen praksis og eget arbeid for å justere vårt pedagogiske ståsted.

Årsplanen blir årlig evaluert på alle bygg og i egen arbeidsgruppe for kjernenettverk.

Avdelingene gjennomfører avdelingsmøter hvor barns utvikling står sentralt. Vi samarbeider tett med foresatte og innhenter deres opplevelser og inntrykk i vårt arbeid med barna.

Vi følger aktivt opp evaluering av arbeidet gjennom året. Vi bruker foreldreundersøkelsen, tilbakemeldinger fra barn og foreldre, evaluering av arbeidsmiljøet og oppfølging av medarbeiderundersøkelsen for å justere og øke kvaliteten på det pedagogiske arbeidet. Videre bruker vi evalueringer av planleggingsdager, kurs og aktiviteter i planleggingsarbeidet.

Vi følger opp tilsynsrapporter og tilbakemeldinger fra eier og andre samarbeidspartnere.

Helse, miljø og sikkerhet tas opp på møtene i virksomheten. Avvik meldes og følges systematisk opp gjennom egne systemer og egne rutiner.

## Hvordan tilrettelegger barnehagen for barn som trenger ekstra støtte?

Barnehagen skal tilpasse det allmennpedagogiske tilbudet etter barnas behov og forutsetninger. Alle barn som går i barnehagen, har rett på samme muligheter til utvikling og livsutfoldelse. Barn med særskilte behov og med behov for individuelle tilrettelegginger skal ha et likeverdig barnehagetilbud og et inkluderende fellesskap.

En overordnet målsetting er å ta i bruk den spesialpedagogiske kompetansen i barnehagenes drift. Dette for å fremme barnehagenes kapasitet til å forebygge og gi barn som trenger tidlig hjelp, ekstra støtte jfr kompetanseløftet som er omtalt tidligere.

Alt personell har et medansvar for å støtte barns utvikling uavhengig av om barnet har vedtak om spesialpedagogisk hjelp eller ikke har det.

Et bilde som inneholder tekst, skjermbilde, kjegle

Automatisk generert beskrivelse

Personalet på avdelingen og utførere er ansvarlige for det direkte arbeidet med utførelse av vedtak etter Barnehageloven §§31 og 37. Sammen utgjør de det nære laget rundt barnet i hverdagen. Pedagogisk leder har faglig lederansvar for alle barn og ansatte på avdelingen.

Barnehagen skal samarbeide tett med Pedagogisk Psykologisk Tjeneste (PPT) på individ, gruppe og systemnivå. Ressursteam (RT) og tverrfaglig barnehageteam (TBT) er nøkkelstruktur i dette samarbeidet og i videreutviklingen av kompetanse og en inkluderende praksis i barnehagen.

Virksomheten skal bygge kapasitet og kompetanse slik at flere barn får nødvendig støtte som del av det ordinære tilbudet, med veiledning og støtte fra spesialpedagog og rådgivere fra PPT.

**Samhandling og laget rundt barnet:**

Denne modellen viser laget rundt barnet som omhandler det enkeltes barns avdeling hvor pedagogisk leder, utfører og øvrige ansatte har et felles ansvar for å tilrettelegge for barns utvikling. Virksomhetens lederteam har ansvar sammen med PPT og andre instanser for å støtte avdelingen i dette arbeidet i form av kompetansehevinger, kartlegginger og annen støtte.

Et bilde som inneholder tekst, skjermbilde, sirkel, Font

Automatisk generert beskrivelse

Hvordan arbeider barnehagen med progresjon?

Vi utvider og bygger videre på barnas utvikling, interesser og gir barna varierte erfaringer og opplevelser.

Vi legger til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø. Vi bidrar til at barna får mestringsopplevelser og utviklingsmuligheter.

Et bilde som inneholder tekst, tegnefilm

Automatisk generert beskrivelseI vår barnehage bruker vi dialogkonferansemodellen som er en metode til å fremme dialog og læring. I rom 1 får vi en teoretisk innføring i utvikling av vår kompetanse, i rom 2 deler vi erfaringer om tema vi jobber med, i rom 3 har vi refleksjoner rundt det vi har hørt og i rom 4 staker vi ut en vei videre for utvikling av vår felles kompetanse. Denne metodikken skal vi bruke i alle møtearenaer vi har i virksomheten; fra avdelingsmøter, pedagogmøter, fagmøter for fagarbeidere, pedagogsamlinger og i ledermøter.

Denne måten å jobbe på er viktig når vi evaluerer eget arbeid og reflekterer over egen praksis og stiller oss kritisk reflekterende til den. Vi kartlegger altså oss selv før vi kartlegger barn. En målsetning er å få en kraftfull refleksjon hvor vi våger å stille spørsmål ved etablerte mentale modeller for å utvikle vårt faglige ståsted. Dette arbeidet er med på å sikre at barn i barnehagen opplever progresjon og tilpasset opplæring. Vi setter inn tiltak dersom forhold rundt barn bekymrer oss i samarbeid med foreldre.

Voksne skal støtte barns utvikling og læring, bidra til å utvikle leken slik at den blir mer spennende slik at barn blir værende i leken over tid. Voksne skal ha en lekende tilnærming til utvikling og læring.

## Hvordan arbeider barnehagen for å fremme vennskap og felleskap?

Vi støtter barns initiativ til samspill og bidrar til at barn får gode erfaringer i leken, at de får oppleve og lære å ivareta vennskap. Barns selvfølelse skal styrkes og støttes, og barn får hjelp til å mestre balansen mellom å ivareta egne behov og andres behov og utvikle egen evne til mentalisering. Den voksne skal støtte barn i å sette grenser for seg selv og andre, respektere andres grenser og å finne løsninger i konfliktsituasjoner. De ansatte arbeider bevisst med å forebygge, stoppe opp og følge opp diskriminering, utestenging, mobbing, krenkelser og uheldige samspillsmønstre

## Hvordan arbeider barnehagen for å fremme kommunikasjon og språk?

Gjennom lek og samhandling utvikler barn språk. Vi har språkaktiviteter i små grupper hvor barn får mulighet til å snakke om egne erfaringer, lytte til og undre seg sammen med andre. Vi arbeider i mindre grupper for bedre ivareta enkeltbarn og dets mestring. Vi er opptatt av et aktivt språkmiljø hvor den voksne er aktiv med eget språk, bruker kommunikasjonsstøtte i form av konkreter, bilder og gjerne tegn.

Barn trenger støtte til egen språkutvikling gjennom gode samtaler, lesing, musikk, rim og regler. Barn trenger ofte hjelp til å sette ord på egne opplevelser i hverdagen og jobber systematisk med utvidelse av begreper og ordforråd.

Voksne er gode rollemodeller i vårt bruk av verbalt språk som kommunikasjonsmiddel. Det å sette ord på det barnet viser interesse for, det vi ser og gjør, hører og opplever i løpet av dagen bidrar til at barn utvikler et rikt ordforråd. Vårt arbeid som rollemodeller foregår i alle situasjoner i løpet av dagen; i aktiviteter, på tur, i måltider og i stellesituasjoner.

Barn som har et annet morsmål enn norsk, skal få støtte i å bruke sitt morsmål. Personalet i barnehagen bruker aktivt bilder som støtte i kommunikasjon med barn.

Hvordan arbeider barnehagen med den digitale praksisen?

Digitale verktøy brukes som støtte til de ulike fagområdene for å utvide og variere tema vi arbeider med. Sammen med barna skal vi legge til rette for at barna utforsker, lærer og skaper gjennom digitale uttrykksformer. Barnehagen skal utøve digital dømmekraft og bidra til at barna utvikler en begynnende etisk forståelse knyttet til digitale verktøy.

Hvordan arbeider barnehagen med fagområdene:

Vi tar utgangspunkt i de syv fagområdene i rammeplanen og planlegger i samarbeid med barna. Barnas kunnskap, erfaringer og interesser blir vektlagt i våre planer. Arbeidet med temaet utvikles i en fin balanse mellom barnas medvirkning og rammeplanens føringer for lek og læring i barnehagen.

### Kommunikasjon, språk og tekst

Vi bidrar til at barn leker med språk, symboler og tekst. Barnehagen skal stimulere til språklig nysgjerrighet, bevissthet og utvikling ved å skape et variert språkmiljø. Vi bruker aktivt Roll-talk design for print som bildestøtte og vi bruker aktivt dagsplan for å sikre forutsigbarhet og oversikt over dagen for barn.

### Kropp, bevegelse, mat og helse

Vi legger til rette for at alle barn kan oppleve bevegelsesglede, matglede og matkultur samt god fysisk og psykisk helse. Vi støtter barnas livsmestring, deres evne til å håndtere medgang og motgang, samt personlige og praktiske utfordringer på en best mulig måte.

### Kunst, kultur og kreativitet

Vi gir barna estetiske erfaringer med kunst og kultur i ulike former, organisert på ulike måter som gir barna anledning til utforsking, fordypning og progresjon.

### Natur, miljø og teknologi

Vi legger til rette for at barna kan få et mangfold av naturopplevelser, og oppleve naturen som arena for lek og læring.  Vi legger til rette for at barna kan forbli nysgjerrige på naturvitenskapelige fenomener og gjøre erfaringer med bruk av teknologi og redskaper.

### Antall, rom og form

Vi synliggjør sammenhenger og legge til rette for at barna kan utforske og oppdage matematikk i dagligliv, teknologi, natur, kunst og kultur, og selv være kreative og skapende.

### Etikk, religion og filosofi

Vi gir barna kjennskap til fortellinger, tradisjoner, verdier og høytider i ulike religioner og livssyn og erfaringer med at kulturelle uttrykk har egenverdi. Gjennom samtale og undring over eksistensielle, etiske og filosofiske spørsmål, skal barn få anledning til selv å formulere spørsmål, lytte til andre, reflektere og finne svar.

### Nærmiljø og samfunn

Gjennom utforskning, opplevelser og erfaringer bidrar vi til å gjøre barna kjent med eget nærmiljø, samfunnet og verden.

# Trafikksikkerhet i barnehagen

Det er viktig å legge grunnlag for barnas trafikkforståelse tidlig. Å bli en trygg og selvstendig trafikant tar mange år og krever kontinuerlig trening.

Å gjøre barn i stand til å forstå trafikkbildet, handler først og fremst om å skape gode holdninger. Hvis holdninger og vaner etableres tidlig, vil det være lettere å tenke trafikksikkerhet videre i livet. Vi ønsker å lære barna hvordan de kan bruke sitt nærmiljø for å øke bevisstheten og gjøre dem tryggere i trafikken. Trafikksikkerhet i barnehagen er et tema som skal ta utgangspunkt i barnas interesser, gi rom for utforskning og mestringsfølelse.

Barna opplever trafikk når de er på tur, hver gang de drar til og fra barnehagen, de erfarer trafikk gjennom lek og observasjon av hva vi voksne gjør. Den viktigste læringen skjer ute i trafikken sammen med voksne. Men de lærer også i lek både ute og inne. Lek er motiverende og avgjørende for all slags læring. I leken gjentar og gjenforteller barna det de har opplevd i virkeligheten. Det er også veldig lærerikt for barna at ting repeteres gjennom sang, høytlesning og oppgaver.

* Trafikkregler og trafikksikkerhet er alltid i fokus når vi ferdes ute i trafikken - De voksne skal være gode rollemodeller for barna i trafikken.
* Samarbeid med foreldre om å lære barn gode verdier og holdninger i trafikken
* Bruker aktivt ulike metoder som barnas trafikklubb, Tarkus eller annet.

# Planleggingsdager 2025/2026

|  |
| --- |
| **Onsdag 13. august 2025**  **Torsdag 13. november 2025**  **Fredag 14. november 2025**  **Fredag 2. januar 2026**  **Tirsdag 7. april 2025** |